CELEX: 32011D0303
Language: ro
Date: 2011-05-20 00:00:00
Title: 2011/303/UE: Decizia de punere în aplicare a Comisiei din 20 mai 2011 privind autorizarea unor metode de clasificare a carcaselor de porc în Țările de Jos [notificată cu numărul C(2011) 3427]

24.5.2011   
            
            
               RO
            
            
               Jurnalul Oficial al Uniunii Europene
            
            
               L 136/95
            
         DECIZIA DE PUNERE ÎN APLICARE A COMISIEI
   din 20 mai 2011
   privind autorizarea unor metode de clasificare a carcaselor de porc în Țările de Jos
   [notificată cu numărul C(2011) 3427]
   (Numai textul în limba olandeză este autentic)
   (2011/303/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               Secțiunea B.IV punctul 1 din anexa V la Regulamentul (CE) nr. 1234/2007 prevede că, pentru clasificarea carcaselor de porc, conținutul de carne macră trebuie să fie estimat cu ajutorul unor metode de clasificare autorizate de Comisie, care pot fi numai metode de estimare confirmate statistic bazate pe măsurarea fizică a uneia sau a mai multor părți anatomice ale carcasei de porc. Autorizarea metodelor de clasificare este condiționată de încadrarea într-o toleranță maximă pentru eroarea statistică de estimare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (2).
            
         
               (2)
            
            
               Prin Decizia 2005/627/CE (3), Comisia a autorizat utilizarea a două metode de clasificare a carcaselor de porc în Țările de Jos.
            
         
               (3)
            
            
               Din cauza unor adaptări tehnice și a faptului că se prevede o schimbare în efectivele de porcine din Țările de Jos, deoarece se preconizează că în viitorul apropiat nu vor exista masculi castrați, Țările de Jos au solicitat Comisiei autorizarea a trei metode de clasificare a carcaselor de porc pe teritoriul lor și au prezentat o descriere detaliată a testului de disecție, indicând principiile care stau la baza metodelor respective, rezultatele testului de disecție și ecuațiile folosite la estimarea procentajului de carne macră, prin protocolul prevăzut la articolul 23 alineatul (4) din Regulamentul (CE) nr. 1249/2008.
            
         
               (4)
            
            
               Din examinarea acestei solicitări reiese că sunt îndeplinite condițiile de autorizare a metodelor de clasificare respective. Prin urmare, aceste metode de clasificare trebuie să fie autorizate în Țările de Jos.
            
         
               (5)
            
            
               Orice modificare a aparatelor sau a metodelor de clasificare este permisă numai dacă este autorizată în mod explicit printr-o decizie a Comisiei.
            
         
               (6)
            
            
               Din motive de claritate și securitate juridică, Decizia 2005/627/CE trebuie abrogată.
            
         
               (7)
            
            
               Având în vedere circumstanțele tehnice ale introducerii unor noi dispozitive și a unor noi ecuații, metodele de clasificare a carcaselor de porc autorizate prin prezenta decizie trebuie să se aplice de la 3 octombrie 2011.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   În conformitate cu secțiunea B.IV punctul 1 din anexa V la Regulamentul (CE) nr. 1234/2007, în Țările de Jos este autorizată utilizarea următoarelor metode de clasificare a carcaselor de porc:
   
               —
            
            
               aparatul „Hennessy Grading Probe (HGP 7)” și metodele de estimare aferente, detaliile referitoare la acestea fiind prezentate în partea 1 a anexei;
            
         
               —
            
            
               aparatul „Capteur Gras/Maigre – Sydel (CGM)” și metodele de estimare aferente, detaliile referitoare la acestea fiind prezentate în partea 2 a anexei;
            
         
               —
            
            
               aparatul „CSB Image-Meater (CSB)” și metodele de estimare aferente, detaliile referitoare la acestea fiind prezentate în partea 3 a anexei.
            
         Articolul 2
   Orice modificare a aparatelor sau a metodelor de estimare autorizate este permisă numai dacă modificarea respectivă este autorizată în mod explicit printr-o decizie a Comisiei.
   Articolul 3
   Decizia 2005/627/CE se abrogă.
   Articolul 4
   Prezenta decizie se aplică de la 3 octombrie 2011.
   Articolul 5
   Prezenta decizie se adresează Regatului Țărilor de Jos.
   
      Adoptată la Bruxelles, 20 mai 2011.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 337, 16.12.2008, p. 3.
   
      (3)  JO L 224, 30.8.2005, p. 17.
   
      ANEXĂ
      
         METODE DE CLASIFICARE A CARCASELOR DE PORC ÎN ȚĂRILE DE JOS
      
      PARTEA 1
      
         Hennessy Grading Probe (HGP 7)
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea „Hennessy grading probe (HGP 7)”.
               
            
                  2.
               
               
                  Aparatul trebuie să fie echipat cu o sondă cu un diametru de 5,95 mm (și 6,3 mm de lamă de fiecare parte a vârfului sondei) conținând o fotodiodă (Siemens LED de tip LYU 260-EO și un fotodetector de tip 58 MR) și având o distanță de operare între 0 și 120 mm. Rezultatele măsurătorilor trebuie convertite în conținut estimat de carne macră de către aparatul HGP 7 însuși și de către un computer conectat la acesta.
               
            
                  3.
               
               
                  Conținutul de carne macră al carcasei se calculează după următoarea formulă:
                  PCM = 65,92 – 0,6337 * Grăsime + 0,0446 * Mușchi
                  
                  unde:
                  
                              PCM
                           
                           
                              =
                           
                           
                              procentajul estimat de carne macră în carcasă;
                           
                        
                              
                                 Grăsime
                              
                           
                           
                              =
                           
                           
                              grosimea stratului de grăsime (inclusiv șoriciul), în milimetri, măsurată de HGP 7 între a treia și a patra coastă inferioară, la 6 centimetri de la linia mediană dorsală;
                           
                        
                              
                                 Mușchi
                              
                           
                           
                              =
                           
                           
                              grosimea mușchiului (inclusiv șoriciul), în milimetri, măsurată de HGP 7 în același timp și în același loc ca Grăsimea.
                           
                        Această formulă este valabilă pentru carcasele cu o greutate cuprinsă între 73,5 și 107,5 kilograme.
               
            PARTEA 2
      
         Capteur Gras/Maigre – Sydel (CGM)
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea „Capteur Gras/Maigre – Sydel (CGM)”.
               
            
                  2.
               
               
                  Aparatul trebuie să fie echipat cu o sondă Sydel de înaltă definiție cu un diametru de 8 mm, o diodă cu lumină infraroșie (Honeywell) și doi senzori de lumină (Honeywell). Distanța de operare este cuprinsă între 0 și 95 mm.
                  Rezultatele măsurătorilor trebuie convertite de CGM însuși în conținut estimat de carne macră.
               
            
                  3.
               
               
                  Conținutul de carne macră al carcaselor se calculează după următoarea formulă:
                  PCM = 66,86 – 0,6549 * Grăsime + 0,0207 * Mușchi
                  
                  unde:
                  
                              PCM
                           
                           
                              =
                           
                           
                              procentajul estimat de carne macră în carcasă;
                           
                        
                              
                                 Grăsime
                              
                           
                           
                              =
                           
                           
                              grosimea stratului de grăsime (inclusiv șoriciul), în milimetri, măsurată de CGM între a treia și a patra coastă inferioară, la 6 centimetri de la linia mediană dorsală;
                           
                        
                              
                                 Mușchi
                              
                           
                           
                              =
                           
                           
                              grosimea mușchiului (inclusiv șoriciul), în milimetri, măsurată de CGM în același timp și în același loc ca Grăsimea.
                           
                        Această formulă este valabilă pentru carcasele cu o greutate cuprinsă între 73,5 și 107,5 kilograme.
               
            PARTEA 3
      
         CSB Image-Meater (CSB)
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea „CSB-Image-Meater (CSB)”.
               
            
                  2.
               
               
                  Aparatul CSB Image-Meater este compus în principal dintr-o cameră video, un PC dotat cu un card de analiză a imaginilor, un ecran, o imprimantă, un mecanism de comandă, un mecanism de măsurare și interfețe. Toate variabilele măsurate cu aparatul Image-Meater (16) se măsoară la linia mediană din zona jambonului (în jurul mușchiului gluteus medius).
                  Rezultatele măsurătorilor trebuie transformate în estimări ale procentajului de carne macră cu ajutorul unui computer.
               
            
                  3.
               
               
                  Conținutul de carne macră al carcaselor se calculează după următoarea formulă:
                  
                     LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS,
                  unde cele 16 măsurători obiective realizate de CSB la linia mediană sunt:
                  
                              PCM
                           
                           
                              =
                           
                           
                              procentajul estimat de carne macră în carcasă;
                           
                        
                              S
                           
                           
                              =
                           
                           
                              grosimea minimă a stratului de grăsime deasupra mușchiului gluteus medius (mm).
                           
                        
                              F
                           
                           
                              =
                           
                           
                              grosimea minimă a mușchiului între partea anterioară a mușchiului gluteus medius și partea dorsală a canalului rahidian (mm);
                           
                        
                              ML
                           
                           
                              =
                           
                           
                              lungimea mușchiului gluteus medius (mm);
                           
                        
                              MS
                           
                           
                              =
                           
                           
                              lățimea medie a slăninii sub mușchiul gluteus medius (mm);
                           
                        
                              MF
                           
                           
                              =
                           
                           
                              lățimea medie a cărnii macre sub mușchiul gluteus medius (mm);
                           
                        
                              WL
                           
                           
                              =
                           
                           
                              lungimea medie a vertebrelor, inclusiv discurile intervertebrale (mm);
                           
                        
                              Wa,b,c,dS
                           
                           
                              =
                           
                           
                              lățimea medie a slăninii sub prima vertebră măsurată (a) și sub alte trei vertebre (b, c, d) (mm);
                           
                        
                              Wa,b,c,dF
                           
                           
                              =
                           
                           
                              lățimea medie a cărnii macre sub prima vertebră măsurată (a) și sub alte trei vertebre (b, c, d) (mm);
                           
                        
                              ES
                           
                           
                              =
                           
                           
                              lățimea medie a slăninii externe deasupra celor patru vertebre măsurate (mm);
                           
                        
                              IS
                           
                           
                              =
                           
                           
                              lățimea medie a slăninii interne deasupra celor patru vertebre măsurate (mm).
                           
                        
            
                  4.
               
               
                  Punctele de măsurare sunt descrise în partea II a protocolului prezentat Comisiei de Țările de Jos în conformitate cu articolul 23 alineatul (4) din Regulamentul (CE) nr. 1249/2008.
                  Această formulă este valabilă pentru carcasele cu o greutate cuprinsă între 73,5 și 107,5 kilograme.